Peterjasie Patriot #165
Dit is ons erns.
Die pasella hierdie keer is 'n eBoek met pannekoek resepte. Pannekoek is altyd 'n gunsteling, vir my altans!
Die resepte is sommer 'n groot verskeidenheid uit mt resepte argiewe. Gaan kyk gerus ondertoe!
Ons is al amper weer oppad Kruger toe vir 'n week, kan nie wag nie. Ek hoop maar altyd op daardie spesiale foto wat al wat 'n prys is sal wen! Wie weet, dalk hierdie keer??
Teken hier in op die nuusbrief: http://www.peterjasie.co.za/nuusbrief,html
Klik hier om te gaan kyk na al wat 'n statistiek is oor Springbok rugby asook sie afgelope seisoen
'n halwe groen soetrissie, grof gekap
Werk van die huis?
Ek het 'n rukkie gelede 'n paar idees saamgeslaan oor hoe om dalk 'n ietsie ekstra van die huis te verdien.
Klik hier om na daardie bladsy te gaan.
Koop een geskenk en stuur dit sommer aan almal per epos, vriende, familie of kollegas. Spaar 'n fortion aan posgeld. Ek stel twee van my resepte eBoeke beskikbaar teen net R60, Peterjasie se Boek en ook Peterjasie se Feesresepte. As jy sou belangstel, stuur my 'n epos en ek gee vir jou my bankbesonderhede. Ek epos die boeke onmiddelik vir jou. ( peter@peterjasie.co.za )
Die volledige reeks programme kan hier gelees word
Regs klik hier om die eBoek met pannekoek-resepte af te laai.
Vroeg in die sestiende eeu het dans 'n oplewing gehad en 'n groot invloed op musiek gehad. Allerhande nuwe passies het die lig gesien en pare het begin om teen mekaar te dans. Aan die Kaap is danse soos die kwadriel, die minuet en die gewilde kontradans ingevoer wat baie populêr was. Dat daar baie musiek gemaak is in die Kaap van 1652 tot 1800 is verseker. Tot op hierdie stadium word Boeremusiek nêrens vermeld nie maar, soos reeds genoem, was kommunikasie soos ons dit vandag ken, nie beskikbaar nie.
Na die bewindsoorname van die Kaap deur Brittanje vroeg in die 19de eeu het baie Britse orkeste die Kaap besoek. Musiekinstrumente het toe ook makliker bekombaar geraak.
Die ingewikkelde danse moes nou plek maak vir die nuwer danse soos die wals, polka, mazurka en die settees. Namate die Kaapse inwoners die binneland begin verken het en meer immigrante hulle hier gevestig het, het ontwikkeling vinnig gevorder. Graaf Reinett en Grahamstad was nou al gevestig, maar belangriker nog, die Afrikaner het as boere gevestig geraak en sodoende ook die grondslag vir die ontwikkeling van Boeremusiek gelê.
Alhoewel die grootste agting die eerste musikante wat plate gemaak het toekom, kan ons nie goedsmoeds die komposisies van die nommers wat hulle gespeel het aan hulle toedig nie. Die rede hiervoor is dat baie van die nommers wat hulle gespeel het reeds in die negentiende eeu deur andere gespeel was. Kalie de Jager bevestig hierdie beskouing en meld dat hy 'n konsertinaspeler geken het wat vroeg in die 20ste eeu leer konsertina speel het en negentig persent van die nommers wat die betrokke persoon gespeel het, het hy by sy pa gehoor wat mondfluitjie gespeel het! Dié het dit weer by sy pa geleer wat konsertina gespeel het! Nou is ons al terug by 1860! Inligting wat verder terug strek as hierdie kon ongelukkig nie bekom word nie.
Wat wel in die navorsing van Kalie de Jager duidelik was, is die feit dat die Soutpansberg Settees en Soutpansbergpolka voor die Vryheidsoorlog op 'n 2ry Wheatstone, oftewel Engelse konsertina, gespeel is!
Kom ons kyk weer na die aard van Boeremusiekbyeenkomste in die 19de eeu. Boeremusiek is in die sitkamer of waenhuis gespeel met die instrumente wat beskikbaar was. Veral die viool en serfyntjie was baie populêr. In elk geval was die Boere reeds vroeg in die 19de eeu aan die trek. Verbeel jou om al jou besittings en kos vir 'n onbekende aantal maande, alles op die ossewa te laai! Weens hulle grootte was die viool en later die konsertina, so gewild want dit het bitter min plek gevat. Verder is Boeremusiek by sosiale geleenthede gespeel soos verjaardae en troues en kon dié instrumente maklik saamgeneem word na sulke byeenkomste. Omdat die Boere so ver uitmekaar gewoon het, is daar groot ophef van dié byeenkomste gemaak en het die vrolikheid dikwels sommer vir 'n week aangehou!
Hoewel die eerste vrolike klanke van Boeremusiek soos ons dit later leer ken het, reeds in hierdie tydperk aan die orde van die dag was, was die jare tussen 1800 en 1840 vol onrus en probleme — veral vir die Boere in die Ooskaap. Soveel so dat dit uiteindelik gelei het tot die Groot Trek. Tydens hierdie trek het die Boere natuurlik ook hulle musiekinstrumente saamge-neem en is Boeremusiek sodoende saam die binneland in.
Noodwendig ontstaan die vraag nou waaroor die groot geskarrel om die oorsprong van Boeremusiek na te vors? Dit gaan oor erkenning en tantieme.
In die eerste plek word daarna gestreef om erkenning te verleen aan die musikant wat sy talente ingespan het om die nommer te komponeer. Tweedens is tantieme ter sprake om die musikant verder te vergoed vir sy bydrae. In hierdie opsig het die musikant ook 'n spesifieke verantwoordelikheid, naamlik om sy komposisie by die Suid-Afrikaanse Musiekregte Organi-sasie (SAMRO) te registreer.
Die organisasie is oorspronklik in Engeland gestig om musikante te beskerm. Oorlede Nic Potgieter het by hulle aangesluit voordat hulle Suid-Afrika toe gekom het en was ook 'n pensioentrekker by hulle. Registrasie van nommers het 'n tweeledige doel: die musikant ontvang in die eerste plek vergoeding wanneer sy nommer in die openbaar gespeel word en tweedens word verdere vergoeding betaal wanneer die nommer — hetsy op 'n album of by 'n openbare byeenkoms — gebruik word.
Uit 15 Goue Jare , saamgestel deur Kalie de Jager
Die kardioloog se tredmill
Ek gaan mos elke ses maande kardioloog toe vir 'n strestoets op die trapmeul. Ek moet aanhou trap tor my hartklop om en by 140 is, dan kan hulle glo behoorlik sien of alles nog in orde is. Daarom kan ek aaanklank vind by die volgende storie wat Helena Graham vir my gestuur het:
My vriendin, wat ek al van Standerd Twee af ken, was eers op n plaasskool Vandat ek haar ontmoet het, het ek haar nog nooit hoor skinder nie, maar as jy na haar kyk, weet jy daar kom n grap....altyd ten koste van haarself.
In die plaasskool, het hulle oorleweringkuns geleer in plaas van lees en skryf en somme doen. Hulle was n paar kinders, met net een onderwyser. Hulle grootste werk was gewoonlik om hom te help lood smelt om sinkers te maak of die beeste te gaan keer as hulle te ver van die skoolterrein af wei. Op n dag het n inspekteur vir liggaamlike opvoedkunde die skool besoek, maar hulle het niks van liggaamsoefeninge geweet nie. Al die boere in die nabyheid het die dag op die winkel regoor die skool, se stoep kom sit om die chaos te aanskou. Dit was vir baie lank die grap van die jaar, want hulle het meer van loodsmelt as liggaamsoefening geweet Dit nou daar gelaat, want haar ouers het besluit dat sy dorpskool toe moes gaan om darem iets te, want loodsmelt bring n mens nou nie juis ver in die lewe nie.
Sy is later getroud en het twee seuns. Haar man is skielik dood aan n hartaanval en n jaar later weer sy broer. Hartaanvalle het dik geloop in haar man se familie. Haar twee seuns moes toe ook maar vir toetse gaan. Die kardioloog sê toe dat sy ook maar sommer vir n toets moet kom. So gesê en sy maak n afspraak.
Nou kom die "maar"..... Sy het broekiekouse in die winter gedra sonder n broekie daaronder. Ek hoeveel keer gesê n mens moet n broekie onder die kouse aantrek, maar nee, hoekom is dit dan broekiekouse? En so hou sy maar aan broekiekouse alleen dra. Nou kom die afspraak by die kardioloog, met broekiekouse aan. Die man sit natuurlik al die kontroles aan haar op die regte plekke en nou is dit vir die tredmill. Sy klim toe op, maar die kardioloog sê diplomaties dat sy gaan gly en maar die kouse moet uittrek. Ek moet sê sy was nie sleg gebou nie, met al die dinge op die regte plekke.....mooi genoeg vir die kardioloog om te aanskou.
Nou moet die broekiekouse maar uit vir die tredmill uittrek word en daar hardloop sy poedelnakend. Alles wat kan wip en skud, doen dit behoorlik en die kardioloog kyk maar gewillig toe. Hy laat haar hardloop tot die sweet haar aftap, maar hardloop sal sy hardloop. Die kardioloog moet tog sy werk deeglik doen! Toe sy wou neersak van moegheid het hy haar eers n glas koue water aangebied en nog n bietjie laat hardloop....dit was immers wat die man gedink is....hierdie is nou n droomvrou.
Albei se spedometers was later in die rooi. Hare omdat sy so lank moes hardloop en syne....ek kan maar net raai. Hy moes n ander kardioloog gaan spreek oor sy eie hart na die episode. Ja, mans kan mos net aanhou kyk en kyk en kyk.
Sy het natuurlik vir almal wat ore het om te hoor, daarvan vertel en dubbeld gevou van die lag daaroor. Natuurlik het haar seuns nooit na g'n dokter gegaan waarheen hulle ma gaan nie. Nodeloos om te sê loop sy nog steeds slegs met broekiekouse alleen.....dokter toe of te not.
Uit die Natuur.
Hier is 'n foto wat ek geneem het wat jy as skermbeeld kan gebruik, klik op die foto vir 'n groter weergawe.
Saam met die orkes van Tom Senekal was Japie talle kere in die wenorkes en dis nie omdat hy verkeerd gespeel het nie. Hy was ook 'n groot vriend van oorlede Piet Venter, orkeslid van Fanie Bosch. Japie het self ook vir Fanie gespeel. Deesdae speel hy gereeld in Paul Roodt se orkes.
Ek is gereeld oorweldig deur die erge omstandighede waardeur meeste mense moet beur en eintlik nog meer verbyster deur baie individue wat bo dit kan uitstyg. Mense wat nie ondergetrek word deur die gety van negatiwiteit, neerdrukkende omstandighede of gesondheid nie. Hierdie enkele mense lig meestal nie net hulself uit hierdie moeras nie, maar ook die mense wat naby aan hulle is. Hulle bly nie slagoffer van hulle omstandighede nie, hulle is oorlewendes of meer spesifiek, oorwinnaars van hulle haglike omgewings. Daar word al baie dekades navorsing gedoen om te probeer vasstel hoe sommige mense hierdie uithou-en aanhou ingesteldheid verkry en behou.
Ek het onlangs The Secret Millionaire op BBC kanaal gekyk waar rerige miljoenêrs vir 10 dae gaan bly in behoeftige gemeenskappe om sodoende waardige ontvangers te vind vir die duisende ponde wat hulle wil skenk. En midde hierdie mees onwaarskynlike plekke kry hulle altyd iemand: soms 'n organisasie wat vir kinders met spesiale behoeftes sorg, soms 'n kind wat begin om vir honger kinders in haar skool kos van winkels te vra en soms 'n tagtigjarige wat medemenslik koek bring en nuwe inwoners verwelkom. Mens kom diep onder die indruk dat daar gewone mense is wat bo hulle omstandighede uitstyg deur barmhartig en onselfsugtig aan ander 'n diens te lewer. Hulle maak 'n verskil-hulle verrig wonderwerke helder oordag.
Viktor Frankl, Joodse psigiater wie tydens die Tweede Wêreldoorlog in die Nazi konsentrasie kampe aangehou was, was verbaas dat tenger en sieklike mense die helkampe oorleef het en sterk gesonde mense soms nie. Hy het 'n aangrypende boek geskryf, Man's search for Meaning, waarin hy dokumenteer hoe mense aan die lewe gehou is deur die liefdevolle dade vol deernis wat hulle aan ander gedoen het.
Neem die besluit om van vandag af 'n verskil te maak in jou huis, buurt en werksplek. Leef die verandering uit wat jy so na smag. Dit begin by een persoon, en daardie persoon kan jy wees.
Begin mense groet met 'n glimlag en luister met opregtheid na hulle, laat toe dat ander mense eerste stap of die laaste sitplek kry, tel die vuilgoed in die parkies op, plant bome, neem tee en koekies vir die nuwe bure, gee die voëls kos of speel met jou kinders. Bied jou vaardighede aan by skole, ABET sentrums, ouetehuise of vaardigheidsdienste. Betaal jou werker na waarde of betaal haar kinders se skoolgeld en benodighede. Die lys is oneindig en sal afhang van jou unieke posisie en omstandighede. Maar weet verseker: jy kan 'n verskil maak. Dit is goed vir jou gesondheid en bied jou lewensvreugde.
'n Seker manier om die wêreld 'n beter plek te maak is om sagter met mense te wees; want elke een baklei teen sy eie monsters in die stilligheid.
Stop jou verskonings en uitstel aksies en maak die verskil wat jy weet jy kan. DOEN dit net! Raak een van die "wonderwerkers".
Met 'n warm hart van my na jou.
Wie rook in die middel?
Vriendin Cora van Zyl stuur vir my die volgende, een van daardie juweeltjies wat op die internet rondswerf, baie dankie, Cora
'Ek en my man', skryf sy, 'was al vyf jaar gelukkig (wel, meeste van die tyd!) getroud, toe was daar nog geen teken van die geluid van kindervoetjies in die huis nie. Ek besluit toe om ernstig oor die saak te bid, en ek belowe die Here, dat as Hy vir ons 'n ou kindjie gee, Dan sal ek die perfekte ma wees - die ou bondeltjie met my hele hart liefhê en grootmaak met die Woord as my gids.
My gebed is beantwoord en ons word geseën met 'n pragtige seuntjie. 'n Jaar later word ons geseën met nog 'n seuntjie. Die Here se seën het nie opgehou nie, en 'n jaar later is daar 'n derde seuntjie en die jaar daarna seën Hy ons met 'n dogtertjie.
My man was van mening dat ons skoon bankrot geseën is. Vier kinders! En die oudste was skaars vier jaar oud! Ek het 'n duur les geleer: ek het geleer dat 'n mens nie vir God iets vra as jy dit nie met jou hele hart bedoel nie.
'n Dominee het dit eendag so raak gestel: 'As jy wil staan en bid vir reën, dan moet jy voorbereid wees en jou sambreel saambring!'
Ek het my belofte aan die Here probeer nakom en elke dag vir hulle 'n paar versies uit die Bybel gelees terwyl hulle nog maar in hulle wiegies gelê het. Dit was 'n goeie begin! Die Here het my toevertrou met vier kinders, en ek wou Hom baie beslis nie teleurstel nie!
Maar ek moes op die harde manier leer dat kinders grootmaak nie vir sissies is nie - dit vra van jou mandjiesvol geduld, soos die slag toe ek in die kombuis kom en twee dosyn eiers stukkend op die kombuisvloer aantref. Al wat hulle wou doen, was om vir die baba-kuikentjies te soek wat binne in die eiers sou wegkruip! Ek het my bes probeer om hulle punt in te sien toe hulle 'n tehuis vir hawelose paddas in die spaarkamer geopen het. Dit het my 'n volle twee grillerige ure gekos om die drie-en-twintig slymerige paddas te vang! En toe was daar die dag toe my dogter 'n bottel tamatiesous oor haarself uitgegooi het, en in 'n kombers toegerol het - net om te voel hoe dat dit moet wees om 'n warmbrak te wees. Ek het baie hard probeer om die humor in hierdie petalje raak te sien, maar keer op keer doem die groot rooi gemors voor my oë op.
Ten spyte van die vyf-en-twintig-duisend doeke wat ek moes omruil; die vyf jaar wat verbygegaan het sonder 'n enkele warm maaltyd; die feit dat ek nooit vir langer as 'n halfuur op 'n slag kon slaap nie - sê ek steeds elke dag vir die Here dankie vir my kinders. Ek kon dalk nie my belofte om die perfekte ma vir hulle te wees behoorlik nakom nie - aag, ek kon dit nie eers naastenby doen nie! - maar ek het my belofte gehou, en hulle volgens God se Woord grootgemaak.
Soms het ek die teiken so 'n bietjie gemis, soos die dag toe sy haar partytjierok kerk toe wou aantrek - ek het verduidelik dat ons kerk toe gaan om Jesus te loof, maar sy het onthou van die partytjie toe Oom Wynand verloof geraak het - en as Jesus nou verloof raak - Dan moet daar MOS ook 'n partytjie wees! Iets het op 'n slag in die betekenis van woorde skeefgeloop,
Toe ons oudste vreesbevange geprotesteer het dat hy nie GIF wil hê nie – dit was nadat daar die aand gelees is dat God ons vergewe as ons sondig.
Toe breek die trotse dag aan: ons kroos sou deelneem aan 'n Kersuitvoering.
My vyfjarige skaapwagter het sy enkele sinnetjie geoefen, en in sy gedagtes vir hom 'n prentjie gemaak van wat daar gebeur het. 'Hulle het die Kindjie gevind, toegedraai in doeke.',
Het die groot aand van die opvoering geword:
'Hulle het die Kindjie onder 'n hoop vuil babadoeke gesoek.' 'Ag siesa!', was Maria se kommentaar, terwyl sy haar neus vies toegedruk het. Toe breek daar 'n stoeigeveg uit tussen Maria en die skaapwagter, en die engeltjie wat tussenbeide kom buig haar kransie en verloor haar een vlerk.
Ek sak al laer in my sitplek in, maar nog is dat het einde niet: Maria laat die pop (wat Jesus voorstel) Val, sodat die pop die verhoogtrappies afrol tot heel onder terwyl dit 'Mamma! Mamma' kerm. Maria trippel die trappies af en gryp die pop. Onder luide gelag uit die gehoor, draai sy die pop oorhaastig weer in sy kombersie toe, net betyds vir die aankoms van die wyse
En toe kom my seun se groot oomblik: 'Ons is die drie wyse manne', kondig hy plegtig aan, 'en ons bring goud......' daar volg 'n stilte, en ek hou my asem op. 'Wie rook in die middel?' vra hy kwaai, terwyl hy vinger wys na die skaapwagters. Ek wil wegsak in die aarde in, maar die gemeente gee hulle 'n staande applous terwyl hulle kraai van die lag.
'Ek het in my lewe nog nooit so 'n Kersuitvoering gesien nie', sê die dominee agterna, terwyl hy die trane uit sy oê vee, 'Wie rook in die middel? - ek sal dit nooit vergeet nie!', kreun hy terwyl 'n volgende lagbui hom dubbel laat vou.
'My kinders is die trots en vreugde van my lewe', antwoord ek hom, terwyl ek soek in my handsak vir 'n hoofpynpil.'
Jesus het gesê dat Sy dissipels die kindertjies na Hom toe moet bring, en toe vertel Hy vir die dissipels dat hulle eers soos kindertjies moet word voordat hulle die koninkryk van God sal kan ervaar. 'n Kind beleef geloof baie meer intens as grootmense, en al verstaan hulle party goed glad nie, aanvaar hulle dit nogtans onvoorwaardelik. Die dag as ons God se, dikwels totaal-onverstaanbare beloftes eers onvoorwaardelik aanvaar soos 'n klein kindjie, dan is ons op die regte pad.
Here, dankie vir kindertjies in ons lewe. Maak my asseblief vandag soos 'n kindjie in die geloof.
Daarna het hulle hulle reissakke oopgemaak en vir Hom geskenke uitgehaal: goud, wierook en mirre. (Mat 2:11)
Dit skitter nog altyd 'n welkomsgroet
Wie van ons twee moet die meeste dra ?
Jy wat vergeet het - of ek wat boet
SMS-kodes vir seniors
Dis nie net die jongmense wat kan LOL, BFF, ens. nie!
* BDD - By die Dokter
* BDR - Bring die Rystoel
* KWS - Kry Weer Sooibrand
* SG - Skryf Groter
* IJGA - Is Jou Gehoortoestel Aangeskakel?
* MGPBL - Moet Gaan, Pasaangeër se Battery Laag
en die twee bestes is.....
* WPEA - Wat Praat Ek Alles?
* WWW? - Waar Was ek nou Weer?
Depressie is al genoem die siekte van ons tyd. Dit is siekte wat ontwrigtend inwerk op al die aspekte van 'n mens se lewe.
Enige persoon kan depressie kry. Dit kom voor onder enige klas, ryk of arm, mans en vroue, bejaardes, volwassenes en kinders.
Daar word baie gepraat en artikels oor depressie geskryf. Tog is dit 'n siekte wat dikwels nie reg verstaan word nie. Die siening van depressie as slegs 'n soort mistroostige of "af-voel" kom steeds voor.
Mense dink daarom dat depressie sal verdwyn wanneer die depressielyer begin om positief te dink. Raad soos "ruk jou reg" help geensins. Depressie is nie so eenvoudig nie. Die gebrek aan begrip kan die depressielyer nog meer eensaam en hulpeloos laat.
Soms is dit nogal moeilik om depressie te diagnoseer, omrede die simptome verskil van een persoon tot 'n ander. Daar is egter 'n verskeidenheid van simptome wat redelik algemeen voorkom. Ek noem kortliks enkele van hierdie simptome.
Een van die algemeenste simptome van depressie is die effek op 'n mens se fisiese gestel. Depressielyers ondervind voortdurende moegheid en gebrek aan energie. Hiermee saam kom slaapversteurings en verlies van aptyt voor. Hoofpyn en selfs rugpyn kan 'n indkasie van depressie wees.
Depressie het ook 'n invloed op 'n mens se motivering. Vir 'n depressielyer is alles soms hopeloos sonder uitsig, sake lyk futiel en sy lewe sinloos. Belangeloosheid en 'n apatiese houding teenoor persoonlike voorkoms en gunsteling aktiwiteite kom voor.
'n Belangrike gedagte in die hulpverlening en hantering van depressie is die spanbenadering deur professionele kundiges.
Ten eerste is die mediese hantering van depressie nodig. Dikwels is die algemene praktisyn die eerste waarby die depressielyer aanklop om hulp.
Die dokter sal medikasie oorweeg en moontlik voorskryf. Medikasie is belangrik omrede depressie 'n siekte is wat as gevolg van 'n chemiese wanbalans in die brein ontstaan. Anti-depressantemiddels neem ongeveer vier tot ses weke voordat pasiënte 'n werklike verbetering ervaar. Medikasie behoort egter vir 'n langer periode van tenminste 'n paar maande geneem te word om volle herstel te verseker. 'n Pasiënt moet slegs sy medikasie staak in oorleg met die dokter.
Wanneer nodig sal die huisdokter die pasiënt na 'n psigiater verwys. Die psigiater as mediese spesialis sal 'n deeglike evaluering doen, diagnose maak en 'n behandelingsplan voorskryf.
Die psigiater werk gewoonlik saam met 'n sielkundige (of 'n ander gekwalifiseerde gesondheidsberader) wat die psigoterapeutiese deel van die behandeling hanteer. Berading help die pasiënt om die oorsaak van sy depressie te verstaan en deur sy emosies te werk.
Depressie is 'n moeilike siekte om te verstaan. Vriende en familie behoort ingelig te word oor al die aspekte. Wanneer hulle die oorsaak en aard van depressie begryp, maak dit die lewe vir die depressielyer so veel makliker. Anders kan die pasiënt ekstra druk en spanning van die mense rondom hom ervaar wat sy herstel vertraag. Dis belangrik dat vriende en familie verstaan depressie neem tyd vir herstel. Daarom moet hulle die pasiënt nodige ruimte en tyd gee om teen eie tempo weer gesond te word.
In groter dorpe, maar veral in die stad is daar ondersteuningsgroepe wat die nodige onderskraging bied. Sommige depressielyers vind baat om byeenkomste van hierdie groepe by te woon. Hier kan mense vertroosting vind en werklik beleef dat hulle nie alleen met hierdie siekte worstel nie. Dis ook terapeuties om met ander depressielyers te gesels, tegnieke te bespreek en om meer inligting te kry in hantering van depressie.
Die mure van die donker tronk van depressie kan afgebreek word. Buite is daar vir die depressielyer lig en lewe. Die bystand van gesondheidswerkers, familie en vriende gee hoop vir 'n oorwinning oor hierdie siekte. Herstel en genesing van depressie is moontlik.
"In die diepte het God se genade reeds na jou uitgereik, het dit jou reeds gevind, en jy sal beleef dat dit jou weer tot die hoogste hoogtes kan uitlig." - Karl Barth -
Jy kan inteken op my nuusbrief sodat jy op die adreslys kom. Dis gratis en verniet. Gaan na www.pitkos.co.za - 'n intekenvorm is op my webwerf beskikbaar of stuur jou naam en eposadres vir my.
Voer ronde tertbak uit met pasteideeg. Hou genoeg deeg om bo oor pastei te sit. Braai wors aan weerskante vir 30 sekondes, Hou dit in rol gedraai. Plaas die rol wors op die deeg in tertbak. Braai aartappels, ui, wortels, sout, peper en speserye in bietjie margarien. Los mengsel in pan. Kook room en soppoeier tot dik. Voeg roommengsel en voeg by aartappelmengsel. Kook 'n rukkie saam terwyl aanhoudend geroer word. Gooi mengsel bo oor wors. Rol oortollige deeg uit en bedek die wors. Bestryk deeg met geklitste eier en melk
Bak teen 180º C vir een uur lank.
¼ k Mayonaise
2 e Gerasperde
Hierdie tert is ook lekker saam met 'n mengel slaai as ligte middag ete.
100 ml Margarien
50 ml Gekapte Ui
50 ml Gekapte Groen rissie
340 g Weense Worsies
Smelt Margarien in pan. Braai ui effens bruin. Voeg soetrissie en aartappels by. Sit deksel op pan en verhit vir 5 min oor lae hitte. Klits eiers en voeg geurmiddels by. Gooi eiers oor die aartappel mengsel. Rangskik gesnyde weense worsies oor die aartappel mengsel. Sit pan se deksel op verlaag hitte en verhit mengsel vir 10 min of tot gestol. Sny in skywe en bedien.
2 Gekookte aartappels, geskil en in blokkies gesny
30 ml Room of Melk
30 ml Vars Pietersielie
Braai spek tot bros. Haal spek uit pan en hou eenkant. Braai aartappelblokkies in die spek se olie tot bruin. Stel hitte laer en voeg die ui by. Braai ui tot sag. Skep spek weer in pan. Klop eiers en voeg die room en pietersielie by. Gooi die eier mengsel in die pan. Geur met Sout en paprika. Bedek en kook oor lae hitte totdat die eiers amper gestol het. Haal van die plaat af en hou die deksel op tot die eiers heeltemal gestol het. Sny in skywe en sit voor met bros brood.
Hierdie gereg is lekker as 'n ligte ete saam met 'n mengelslaai.
1 pakkie bevrore skilferdeeg
Voer die tertbord met die deeg uit. Meng al die bestanddele goed saam. Skep mengsel in die uitgevoerde tertbak. Bak vir 45-50 minute by 180 grade tot gaar. Bedien warm of koud met vars brood en slaai. Die spinasie kan met brokkoli of gemengde groente vervang word.
DOOPSOUSE EN SOUSE
Sous vir Skaap Braai
12 Knoffel Huisies
Meng asyn en water en los sout daarin op. Meng res van die bestanddele by. Bêre in bottel vir 10 dae.
BRAAI EN POTJIE
15 kg Bees kookvleis in blokkies 5 kg Bacon
10 Groot uie 5 kg Sampioene
5 kg Aartappels - verkieslik klein 5 kg Wortels
5 kg Boontjies 4 kg Tamaties
Pietersielie 4 l Wyn
1 l Lemoensap 4 Pakkies Beesstert Sop
1 Klein Blikkie Appelkooskonfyt Sout
Skil uie en kap grof. Sny sampioene grof. Skil aartappels, indien groot sny in kwarte. Skil wortels en sny groterige en growwe stukke. Sny boontjies se punte af en sny in twee of drie stukke. Plaas al die groente in emmers water. Sny bacon op in groterige stukke. Maak pot warm en braai uie tot ligbruin in olie. Voeg Bacon by en braai tot bacon gaar is. Voeg Appelkooskonfyt by en braai mengsel verder totdat konfyt gesmelt het. Skep uie & bacon mengsel uit en hou eenkant. Voeg vleis by pot en braai tot mooi bruin. Voeg Lemoensap en sowat 3 l wyn by. Later kan jy nog byvoeg indien nodig. Kook nou die vleis vir sowat 1 uur. Skep die uie & bacon mengsel op die vleis. Gooi na smaak peperkorrels en lourierblare op die uie. Plaas aartappels bo uie & bacon mengsel. Plaas wortels bo aartappels. Plaas boontjies bo wortels. Kook nou pot vir sowat 1 en 'n half uur. Die groente behoort nou te begin sag word. Gooi nou die sampioene bo die boontjies. Sny tamaties grof en gooi oor sampioene. Kap pietersielie fyn en strooi oor tamaties. Na sowat 30 minute kan jy die groente begin toets, dit behoort nou sag te wees. Kyk na die sous in die pot dit moet lekker opkook. Neem die soppoeier en maak an met 'n bietjie wyn. Gooi sop oor die groente en kook vir sowat 15 minute. Proe die sous en indien nodig gooi sout en peper oor. Kook 'n verdere 15 minute en proe weer. Jy kan nou finaal 'n stukkie vleis en aartappel uitgrawe en toets vir sagtheid. Proe die sous ook finaal vir smaak.
Die pot is genoeg vir sowat 70 mense.
Die pot is ook baie smaaklik.
'n Nr 20 pot word aanbeveel.
Die pot vertoon ook mooi.
Indien verkies word kan die konfyt weggelaat word en vervang word met so 3 bottels blatjang.
75 ml Botter
115 g Gekapte Dadels
25 ml Bruinsuiker
Ontpit appels sonder om deur te sny of te skil. Meng res van die bestanddele. Stop die appels met die mengsel. Draai appels afsonderlik toe in foelie. Braai 20 min oor kole tot sag.
'n Skeppie roomys saam met die appels behoort goed af te gaan.
12,5 ml Worcester Sous
12.5 ml fyn gekapte ui
12.5 ml Fyn Appelkoos konfyt
25 ml Tamatie Sous
1 Hoender +- 3 Kg
Meng al die bestanddele vir die sous saam en laat so 3 ure staan. Sny borsbeen van die hoender en maak hom so 'n bietjie plat. Smeer hoender met botter en bak vir sowat 'n halfuur. Voeg ander bestandele by en klits goed. Haal hoender uit oond en plaas in sous vir 1 uur. Draai gereeld die hoender om. Plaas hoender op kole en braai tot lekker bruin. Bedrup gereeld met sous.
'n Blikkie Heelpit Mielies
Bestanddele Visbraai 1
Metode Visbraai 1
Vlek die vis oop. Maak die marinade aan en smeer oor vis ten minste een uur voor braai. Plaas vis met vel na onder op koel kole. Gedurende braai smeer nog marinade oor. Moet nie vis omdraai nie. Sodra die vleis wit is die vis gaar. Net voor jy die vis afhaal sout na smaak. Dien op met Growwe bruin brood en perske konfyt.
Metode Visbraai 2
Vlek vis oop. Vul vis met gekapte uie en tamaties. Drup 'n paar druppels suurlemoensap op die tamaties en uie. Geur met sout en peper na smaak. Maak die vis toe en plaas in foelie. Plaas op kole en draai slegs een keer.
Metode Visbraai 3
Vlek die vis oop. Maak 'n marinade met olyfolie en perske konfyt. Smeer oor vis ten minste een uur voor braai. Plaas vis met vel na onder op koel kole. Gedurende braai smeer nog marinade oor. Moet nie vis omdraai nie. Sodra die vleis wit is, is die vis gaar. Net voor jy die vis afhaal sout na smaak.
Hou grasuie eenkant. Plaas al die ander bestanddele in versapper en versap tot dik en romerig. Garneer met grasuie.
250 ml Room of Maaskaas
Braai uie in olie tot sag. Strooi kerrie oor en roerbraai vir 1 minuut. Verwyder van hitte en laat afkoel. Verpulp bogenoemde in voedselverwerker saam met mayonnaise. Voeg roomkaas en heuning by en verpulp weer.
Heerlik saam met groentebord.
Mosterd Doop Sous
Klits eiers, asyn, suiker mosterd en sout saam in beker. Mikrogolf totdat die mengsel begin verdik. Roer die mengsel aanhoudend. Laat afkoel. Voeg ingedampte melk by en meng goed. Gooi in houer. Verseël en plaas in die yskas.
Maak die resep sommer so twee of drie keer aan, want as jy die doopsous eers geproe het gaan jy dadelik weer die sous aanmaak.
Een Minuut Slaaisous
½ k Kondensmelk
¼ k Gesmelte Botter
Meng droë bestanddele en meng met kondensmelk. Klits geel van eier voeg by. Voeg botter by. Voeg asyn by en klits goed. Laat staan om dik te word.
Peri Peri Sous
3 ml Droë Mosterd
5 ml Peri Peri
2 Huisies Knoffel
Sout en Aromat
Meng alles en gooi in bottel en bêre in yskas.
Vervang asyn met suurlemoensap vir 'n pikante afwisseling. Olie kan verminder word afhangende van smaak.
125 ml Pynappelsous
Meng alles en kook saam (behalwe die pynappelstukkies) tot dik en deursigtig. Indien verkies kan die pynappels stukke nou bygevoeg word.
Sous vir Pap
½ k Uie
Braai uie in botter tot ligbruin. Meng al die ander bestandele en voeg by die uie. Laat stadig kook.
1 Bottel wit asyn
2 e Heel Swart peperkorrels
3 t Rooipeper
Klein botteltjie Tamatiesous
Maal uie en tamaties en kook saam. Voeg al die ander bestandele by en kook saam. (Behalwe Maizena & Tamatiesous). Haal van hitte af en meng maizena met bottel tamatiesous. Roer maizena mengsel by tamatiemengsel. Kook tot maizena gaar is. Gooi in bottels sodra gaar is.
Uie en Tamatiesmoor
4 Tamaties (geskil)
Braai uie tot ligbruin en voeg tamaties by. Voeg gesnipperde sampioene by en kook vir 10 minute. Strooi soppoeier by. Meng asyn en room en voeg by uie mengsel.
Hierdie sous is lekker saam met pap en braaivleis
Plaas suiker en water in 'n kastrol en roer oor matige hitte tot suiker gesmelt is. Verhit tot kookpunt en kook vir 15 minute tot stroopkonsistensie. Voeg Botter by en roer tot gesmelt. Voeg geklitste eiers by en meng goed. Roer oor matige hitte tot goed warm en sit voor saam met poeding.
Baie lekker saam met Bruin Poeding.
Metode (Een Drankie)
1 skoot suurlemoensap
2 skote Worcestersous
2 skote Tabascosous
Sout en peper na gelang van smaak. Bedien yskoud. In 'n hoë bol glas.
375 ml Lime juice (Aanmaak)
6 l Lemonade
825 g Ingelegde Pere
825 g Ingelegde Perskes
825 g Ingelegde Pynappels
Sny vrugte in stukkies of versap. Laat oornag in Gin en Lieberstien lê. Voeg res van bestanddele behalwe lemonade by. Voeg Lemonade net voor bediening by.
Maak ongeveer 10 l en dit is genoeg vir 20 to 30 mense.
250 ml Sterk Swart Koffie
Kook stroop van water en suiker. Voeg koffie by en laat afkoel. Voeg alkohol en Vanielje by. Laat koud word. Gooi in bottels en verseël. Laat staan 3 tot 4 weke voor gebruik.
Lewer sowat 1.7 l.
10 g Donker gesmelte sjokolade
12.5 ml Vanielje Geursel
Meng alles saam in menger of versapper vir +- 15 minute. Kan onmiddelik bedien word.
60g Donker Sjokolade
3 k Warm Melk
4 Kaneel Stokkies
Breek die sjokolade. Plaas sjokolade in die warm water en roer tot sjokolade gesmelt is. Roer Heuning en sout in. Gebruik 'n "Wisk" en roer die warm melk in die mengsel. Gooi mengsel in bekers en sit 'n kaneel stokkie in elke beker. Drink en geniet.
Vir meer voedingswaarde klits een of twee eiers en voeg by die mengsel. Dit het voordele in want die mengsel sal skuim en die drankie sal 'n groter voedingswaarde hê.
750 g Baba Wortels
3 e Lemoensap
Voorverhit oond tot 180º C. Kook die wortels tot sag. Smelt margarien in pan. Roer suiker en lemoensap in. Plaas die wortels in 'n oondvaste bak. Gooi suiker mengsel
oor die wortels. Plaas bak in oond. Roer gereeld. Hou in oond tot wortels gekristaliseerd is.
750 ml Gaar koue Pampoen
5 ml Karamel Essens
Meng alles vir die koekies saam. Skep lepels vol in warm olie en braai tot bruin.
Kook alle bestanddele vir die stroop saam. Gooi stroop oor koekies.
Hierdie resep kan gehalveer word.
1 k Broodkrummels
¼ k Gesmelte Margarien
¼ k Gerasperde Parmesaanse Kaas ('n Sterk Cheddar sal net so goed wees)
½ t Worcestersous
Klits eiers liggies. Meng met al die ander bestanddele (Behalwe tamaties). Voorverhit oond tot 180º C. Olie 'n bakplaat. Plaas tamaties op bakplaat. Sit van die mengsel oor die tamaties. Bak vir 15 minute lank of totdat die mengsel begin kleur.
Kook aartappels, spinasie en ui tot gaar. (Indien verkies kan spinasie fyn gesny word). Voeg gesnipperde sampioene by. Maak sop aan met 1 k melk en voeg by spinasie. Kook goed deur en voeg kaas by. Gooi in oondskottel om te bedien. Kaas kan bo-oor gestrooi word en 'n paar minute verbruin word in oond.
Spinasie en Tamatie Rys
Bestanddele - Sous
1 ½ t Karamel essens
Klits Eiers. Smelt Botter en Suiker saam. Meng eiers en botter/suiker mengsel. Voeg ander bestanddele by (behalwe appels) en klits goed. Sit Appels in pan. Gooi mengsel oor die appels. Bak teen 180°C vir 45 minute.
Gooi alle bestanddele in 'n potjie en verhit. Wees versigtig want die room kook maklik oor. Gooi die warm sous oor die tert sodra die tert uit die oond kom.
Vir 'n lekker klam tert voeg nog so 'n koppie room of melk by. Indien die bestanddele verdubbel word dan is die mengsel net genoeg vir 'n oondpan.
Meng al die droë bestanddele. Sny Margarien in. Meng mengsel met melk tot gewone koekdeeg dikte. Gooi mengsel in koekpanne en bak vir 1 uur by 180°C.
Hierdie koek is vreeslik maklik om te maak en baie lekker ook daarby.
1 k Cremora
Meng water en cremora tot glad. Laat afkoel in yskas. Voeg suurlemoensap en kondensmelk by en klop tot dik. Gooi in bak wat uitgepak is met beskuitjies.
1 Blik Ingedampte Melk (Koud)
Los jellie op in kookwater. Laat jellie afkoel. Klits melk styf, voeg strooisuiker by en dan grenadellamoes. Voeg jellie by en klits goed. Rangskik beskuitjies en mengsel in lae. Hou oornag in yskas.
3 t Gelatien
4 t Rooi Jellie
Maak beskuitjies fyn en meng met botter. Plaas in tertbak as kors. Meng jellie en gelatien met kookwater en plaas in yskas om af te koel. Klop room styf en voeg maaskaas by - moet nie te veel meng nie. Meng Suurlemoensap en kondensmelk by gelatien. Voeg alles saam en plaas in tertbak. Pak aarbei bo-op as versiering.
Aarbei kan onder op die beskuitjies ook gepak word en die mengsel kan dan bo oor gegooi word. Die aarbeie kan vars of geblik wees.
¼ tot ½ k Suiker (Na Smaak)
Skei Eiers. Klits wit van eiers styf. Smelt botter meng met suiker en eiergele. Gooi meel in botter mengsel en meng goed. Kook melk en gooi by mengsel en meng goed. Gooi Vanilla by. Vou eierwit by. Smeer panne en gooi mengsel in panne. Bak vir 35 minute teen 180°C.
Klits Kondensmelk, Maaskaas, Suurlemoensap saam tot dik. Pak 'n laag rolkoek in bak. Gooi mengsel oor en maak gelyk. Smeer vrugte daaroor. Gooi vrugtesap in kastrol en kook. Verdik met vlapoeier of mezinna. Gooi oor tert en verkoel in yskas
Bestanddele Vloeistof Bestanddele Tert
4 e Melk 4 Eiers
4 e Water 1 k Strooisuiker
1 t Vanilla ¼ k Sout
1 t Koffie 2 t Bakpoeier
2 e Margarien 1½ K Meel
Bestanddele Stroop Bestanddele Versiering
1¼ k Suiker 1 Blik karamelkondensmelk
2½ k Water Suurlemoensap
3 e Hoogvol Koffiepoeier 1 pakkie Kits Karamel poeding
3 e Brandewyn 500 ml Ultramel Room
Metode Koek en Stroop
Smelt al die bestanddele van die vloeistof saam. Klits eiers en suiker saam. Voeg meel en sout by. Voeg vloeistof by en meng goed. Strooi bakpoeier oor en meng goed. Gooi mengsel in 'n groot tertbak. Bak 25 minute in oond teen 180°C. Sny deeg in beskuit vorm met mes wat in olie gedoop is. Bak teen 180ºC vir 30 minute. Smelt al die bestanddele vir die Stroop saam. Haal koek uit oond en steek gate met vurk in. Gooi stroop oor warm koek.
Meng karamelkondensmelk met 'n bietjie suurlemoensap en smeer oor koek. Maak kits karamelpoeding aan en laat amper stol. Klits 500 ml Ultramel room en meng met poeding.
Smeer oor koek.
Hierdie tert/ koek moet lief vermy word as daar 'n geskiedenis van hartkwale is.
Sny Marshmallows fyn. Meng Kondensmelk, marshmallows en Pynappels saam. Klop room styf en meng saam met ander bestandele. Gooi in bak wat uitgevoer is met Tennisbeskuitjies.
Klits room styf en voeg kondensmelk, yougurt en maaskaas by. Voeg droë instant poeding by. Meng goed deur. Verkrummel tennis beskuitjies met botter. Plaas in bak as kors.
Maak jellie aan met 1 k warm water. Voeg vlapoeier by. Kook in mikrogolf tot gaar. Gooi oor gestolde tert.
Om tert te verdubbel gebruik 1 l Yogurt en 2 Pakkies instant poeding. Al die ander bestanddele bly dieselfde.
2 k Sterk Warm Rooibostee
500 g Droë vrugte Koekmengsel
½ t Gemengde Speserye
Los bruinsuiker in tee op. Week vrugte oornag in rooibostee. Klits eier goed en meng met vrugtemengsel. Voeg ander bestanddele by en meng goed. Verdeel mengsel in 2 pannetjies.
Bak teen 180ºC vir 1 uur.
Ek dink nie dat 'n klein bietjie brandewyn wat oor die broodjies besprinkel word skade sal aanrig nie.
10 ml Rum Geursel
Kook dadels, suiker, koeksoda en water saam. Klits eier en olie goed saam en voeg by dadel mengsel. Voeg meelblom en bakpoeier by en meng goed. Plaas in bak en bak teen 180° C vir sowat 35 minute.
Kook al die bestandele vir die stroop saam. Gooi oor tert sodra uit die oond kom. Bedien met room.
500 ml Aarbei-yogurt
450 g Volkoringmeel
Meng al die bestanddele saam. Plaas mengsel in Broodpan. Bak teen 180º vir 50 minute. Smeer melk oor en laat koud word.
2 Slabs Heelneut sjokolade
Klits eierwitte tot styf. Meng droë bestanddele. Maak gaaitjie in droë bestanddele. Voeg eerste olie, dan kakao gemeng met water en eiergele by. Klits goed. Voeg bakpoeier by eierwitte en klits weer. Vou eierwitte in by mengsel. Bak teen 180º C vir 30 tot 40 minute.
Kook Ideal melk en suiker saam. Maak gaaitjies in koek met dun voorwerp. Gooi stroop oor koek. Laat koek heeltemal afkoel.
6 e Lemoensap
6 e Stroop
8 e Lemoensap
Kook botter en melk saam. Sif meel, bakpoeier en sout saam. Klop eiers, suiker en 6 e lemoensap saam. Meng meel mengsel en eier mengsel saam. Gooi botter en melk mengsel oor. Meng goed tot slap mengsel. Bak teen 180º C vir 20 tot 25 minute. Kook Stroop, botter en lemoensap saam. Gooi stroop oor die koek sodra uit die oond kom.
1 Blik Carnation Ingedampte Mel
Smelt al die bestanddele saam en gooi oor warm koek. Metode Versiering. Plaas die twee afgekoelde helftes op mekaar met enige lekker konfyt. Smelt sjokolade en meng met 'n bietjie melk. Gooi oor afgekoelde koek.
Vir 'n wit koek laat die kakao uit.
Maak jellie met 1 koppie kookwater aan. Voeg kondensmelk en yoghurt by. Klits tot romerig. Giet in tertdop van tennisbeskuitjies gemaak. Plaas in yskas om te stol.
4 L Guava Squahs
1 Botteltjie Nartjie Sweeto
1 Botteltjie CoCoPine Sweeto
1 Botteltjie Rasberry Sweeto
1 Blik Crushed Pynappel
2 Blikkies Grenadella moes
Meng al die bestandele in groot skottel. Skep in bottels. Maak aan na smaak.
1 Bottel Passion Fruit aanmaakkoeldrank
1 Bilk fyn pynappelstukke
Meng alles saam en bedien onmiddelik.
3 l Warm Water
Gooi die warm water oor die skil. Versoet na smaak. Gooi halwe teelepel oor mengsel. Laat 3 dae staan om te gis. Gooi die sap af. Plaas in yskas om af te koel. Geniet.